Η Εκπαιδευτική, Επιστημονική και Πολιτιστική Οργάνωση των Ηνωμένων Εθνών ονομάζει πολιτιστικούς χώρους αλλά και άλλα σημεία πολιτιστικού, περιβαλλοντικού και ιστορικού ενδιαφέροντος σαν Μνημεία Παγκόσμιας Κληρονομιάς εξαιρετικής παγκόσμιας αξίας για την πολιτιστική ή την περιβαλλοντική σημασία που διαθέτουν. Τα μνημεία παγκόσμιας κληρονομιάς ορίζονται σύμφωνα με την Σύμβαση της Ουνέσκο για την Παγκόσμια Κληρονομιά, που υπεγράφη το 1972. Οι χώροι που μπορούν να οριστούν από την Ουνέσκο σαν μνημεία παγκόσμιας κληρονομιάς περιλαμβάνουν μνημεία (όπως αρχιτεκτονικά έργα, μνημειακά γλυπτά ή επιγραφές), ομάδες κτιρίων και τοποθεσίες (συμπεριλαμβανομένων των αρχαιολογικών χώρων), φυσικά περιβάλλοντα (αποτελούμενα από φυσικούς και βιολογικούς σχηματισμούς), γεωλογικούς και φυσιογραφικούς σχηματισμούς (συμπεριλαμβανομένων οικοτόπων που αποτελούν την πατρίδα απειλούμενων ειδών ζώων και φυτών) και φυσικοί τόποι που είναι σημαντικοί από την άποψη της επιστήμης, της διατήρησης ή της φυσικής ομορφιάς. Η Ελλάδα επικύρωσε τη σύμβαση στις 17 Ιουλίου 1981, καθιστώντας τους χώρους φυσικού περιβάλλοντος και πολιτισμού εξαιρετικού ενδιαφέροντος της Ελλάδας επιλέξιμους για συμπερίληψη στον κατάλογο.

Το 2023, υπήρχαν 18 μνημεία παγκόσμιας κληρονομιάς στην Ελλάδα, εκ των οποίων τα 16 είναι πολιτιστικοί χώροι και δύο άλλα (Μετέωρα και Χερσόνησος του Άθω) συμπεριλαμβάνονται στο κατάλογο εξαιτίας της πολιτιστικής και περιβαλλοντικής τους σημασίας. Το πρώτο μνημείο παγκόσμιας πολιτιστικής κληρονομιάς ήταν ο ναός του Απόλλωνα στις Βάσσες, το 1986. Έπειτα το 1987 προστέθηκε στον κατάλογο ο χώρος των Δελφών και της Ακρόπολης. Πέντε χώροι προστέθηκαν το 1988, δύο το 1989 και το 1990, ένας το 1992 και το 1996, δύο το 1999, και ένας το 2007. Το 2016 προστέθηκε ο Αρχαιολογικός χώρος των Φιλίππων στο κατάλογο. Υπάρχουν επίσης 16 άλλοι χώροι που προτάθηκαν για συμπερίληψη στο μέλλον στο κατάλογο, το 2014.

Κατάλογος
---------

| Μνημείο | Εικόνα | Τοποθεσία (περιφέρεια) | Έτος | Αριθμός αναφοράς UNESCO |
| --- | --- | --- | --- | --- |
| Ναός του Επικούριου Απόλλωνα | Κίονες και ικριώματα | Πελοπόνησος | 1986 | 392; i, ii, iii (cultural) |
| Αρχαιολογικός χώρος Δελφών | Free standing columns | Στερεά Ελλάδα | 1987 | 393; i, ii, iii, iv, vi (cultural) |
| Ακρόπολη Αθηνών | Άποψη του λόφου της Ακρόπολης | Αττική | 1987 | 404; i, ii, iii, iv, vi (cultural) |
| Άγιο Όρος | Μοναστήρι με θέα στη θάλασσα | Άγιο Όρος | 1988 | 454; i, ii, iv, v, vi, vii (mixed) |
| Μετέωρα | Βραχώδεις σχηματισμοί και ένα μοναστήρι | Θεσσαλία | 1988 | 455; i, ii, iv, v, vii (mixed) |
| Παλαιοχριστιανικά και βυζαντινά μνημεία της Θεσσαλονίκης | Ναός του Αγίου Δημητρίου | Κεντρική Μακεδονία | 1988 | 456; i, ii, iv (cultural) |
| Ιερό του Ασκληπιού στην Επίδαυρο | Free standing columns | Πελοπόνησος | 1988 | 491; i, ii, iii, iv, vi (cultural) |
| Μεσαιωνική πόλη της Ρόδου | Η κύρια αυλή του Παλατιού του Μεγάλου Μαγίστρου των Ιπποτών της Ρόδου | Νοτίου Αιγαίου | 1988 | 493; ii, iv, v (cultural) |
| Αρχαιολογικός χώρος του Μυστρά | Φωτογραφία των ερειπίων από ψηλά | Πελοπόνησος | 1989 | 511; ii, iii, iv (cultural) |
| Αρχαιολογικός χώρος Ολυμπίας | Free standing columns | Δυτικής Ελλάδας | 1989 | 517; i, ii, iii, iv, vi (cultural) |
| Δήλος | Free standing columns | Νοτίου Αιγαίου | 1990 | 530; ii, iii, iv, vi (cultural) |
| Μονή Δαφνίου, Μονή Οσίου Λουκά και Νέα Μονή Χίου | Αυλή της Μονής Οσίου Λουκά | Στερεά Ελλάδα, Άττική, Βορείου Αιγαίου | 1990 | 537; i, iv (cultural) |
| Πυθαγόρειο και Ηραίο Σάμου | A free standing column and ruins around | Βορείου Αιγαίου | 1992 | 595; ii, iii (cultural) |
| Αρχαιολογικός χώρος των Αιγών | Πρόσοψη του τάφου Φιλίππου 2 της Μακεδονίας στη Βεργίνα. Η μαρμάρινη πόρτα είναι δωρικού ρυθμού. | Κεντρική Μακεδονία | 1996 | 780; i, iii (cultural) |
| Αρχαιολογικός χώρος των Μυκηνών και Τίρυνθας | Η Πύλη των Λεόντων στις Μυκήνες. | Πελοπόνησος | 1999 | 941; i, ii, iii, iv, vi (cultural) |
| Το ιστορικό κέντρο της Χώρας της Πάτμου με την Μονή του Αγίου Ιωάννου του Θεολόγου και το Σπήλαιο της Αποκάλυψης. | Monastery in dark stone, white houses below | Νοτίου Αιγαίου | 1999 | 942; iii, iv, vi (cultural) |
| Παλιά Πόλη της Κέρκυρας | Άποψη της Κέρκυρας από ψηλά. | Ιονίων Νήσων | 2007 | 978; iv (cultural) |
| Αρχαιολογικός χώρος Φιλίππων | Αρχαίο θέατρο Φίλιππων, φωτογραφία τραβηγμένη από τις κερκίδες | Ανατολικής Μακεδονίας και Θράκης | 2016 | 1517; iii, iv (cultural) |

Παραπομπές
----------

1. ↑  «The World Heritage Convention». UNESCO World Heritage Centre. Αρχειοθετήθηκε από το πρωτότυπο στις 27 Αυγούστου 2016. Ανακτήθηκε στις 21 Σεπτεμβρίου 2010.
2. ↑  «Convention Concerning the Protection of the World Cultural and Natural Heritage». UNESCO World Heritage Centre. Αρχειοθετήθηκε από το πρωτότυπο στις 1 Φεβρουαρίου 2021. Ανακτήθηκε στις 3 Φεβρουαρίου 2021.
3. ↑  «Greece». UNESCO World Heritage Centre. Αρχειοθετήθηκε από το πρωτότυπο στις 18 Σεπτεμβρίου 2018. Ανακτήθηκε στις 26 Δεκεμβρίου 2020.
4. ↑  «Greece». UNESCO World Heritage Centre. Αρχειοθετήθηκε από το πρωτότυπο στις 18 Σεπτεμβρίου 2018. Ανακτήθηκε στις 26 Δεκεμβρίου 2020.